CELEX: 22016D1118
Language: et
Date: 2016-06-10 00:00:00
Title: Ühenduse ja Šveitsi maismaatranspordi ühiskomitee otsus nr 1/2016, 10. juuni 2016, sõidukite maksustamissüsteemi kohta Šveitsis alates 1. jaanuarist 2017 [2016/1118]

9.7.2016   
            
            
               ET
            
            
               Euroopa Liidu Teataja
            
            
               L 186/36
            
         ÜHENDUSE JA ŠVEITSI MAISMAATRANSPORDI ÜHISKOMITEE OTSUS nr 1/2016,
   10. juuni 2016,
   sõidukite maksustamissüsteemi kohta Šveitsis alates 1. jaanuarist 2017 [2016/1118]
   KOMITEE,
   võttes arvesse Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo kokkulepet (1) (edaspidi „kokkulepe“), eriti selle artikli 51 lõiget 2,
   ning arvestades järgmist:
   
               (1)
            
            
               Kokkuleppe artikli 40 kohaselt kogub Šveits alates 1. jaanuarist 2001 sõidukite põhjustatavate kulude eest mittediskrimineerivat sõidukimaksu (tasu raskeveokite liikluse eest). Tasu diferentseeritakse vastavalt heitenormide kolmele kategooriale (EURO).
            
         
               (2)
            
            
               Selleks on kokkuleppe artikli 40 lõigetes 2 ja 4 kehtestatud maksude arvestuslik keskmine, maksimaalne maksutase kõige saastavamate sõidukite kategooriale, ning samuti suurim vahe eri kategooriate maksu vahel.
            
         
               (3)
            
            
               Võttes arvesse Šveitsis liiklevate sõidukite uuenemist, mis tähendab, et üha rohkem sõidukeid vastab uusimatele EURO normidele, peab ühenduse ja Šveitsi maismaatranspordi ühiskomitee kohandama EURO normide kategooriate jaotumist kolme maksukategooria vahel.
            
         
               (4)
            
            
               Ühenduse ja Šveitsi maismaatranspordi ühiskomitee 10. juuni 2011. aasta otsusega nr 1/2011 (2) tehtud 10 % allahindlus sõidukimaksule heitgaasiklassidesse EURO II ja EURO III kuuluvate sõidukite puhul, millele on tagantjärele paigaldatud tüübikinnitust omav tahkete osakeste püüdur, tuleks säilitada,
            
         ON TEINUD JÄRGMISE OTSUSE:
   Artikkel 1
   Raskeveokite liikluse eest teenuse osutamisega seotud maksusumma sõidukile täismassiga kuni 40 tonni ja sõidudistantsiga 300 km on:
   
               —
            
            
               372,00 Šveitsi franki esimeses maksukategoorias;
            
         
               —
            
            
               322,80 Šveitsi franki teises maksukategoorias;
            
         
               —
            
            
               273,60 Šveitsi franki kolmandas maksukategoorias.
            
         Artikkel 2
   Esimene maksukategooria kehtib heitgaasiklassi EURO III kuuluvatele sõidukitele, samuti kõigile enne EURO III normi kehtima hakkamist kasutusse lubatud sõidukitele.
   Teine maksukategooria kehtib heitgaasiklassidesse EURO IV ja EURO V kuuluvatele sõidukitele.
   Kolmas maksukategooria kehtib heitgaasiklassi EURO VI kuuluvatele sõidukitele.
   Artikkel 3
   Kohaldatakse ühenduse ja Šveitsi maismaatranspordi ühiskomitee otsuse nr 1/2011 artikliga 1 ettenähtud 10 % allahindlust asjaomasest maksukategooriast heitgaasiklassidesse EURO II ja EURO III kuuluvate sõidukite puhul, millele on tagantjärele paigaldatud tüübikinnitust omav tahkete osakeste püüdur.
   Artikkel 4
   Käesolev otsus jõustub 1. jaanuaril 2017.
   
      Bern, 10. juuni 2016
      
         
            Šveitsi Konföderatsiooni nimel
         
         
            president
         
         Peter FÜGLISTALER
      
      
         
            Euroopa Liidu nimel
         
         
            Euroopa Liidu delegatsiooni juht
         
         Fotis KARAMITSOS
      
   
   
      (1)  EÜT L 114, 30.4.2002, lk 91.
   
      (2)  ELT L 193, 23.7.2011, lk 52.